8 Le fa go ntse jalo, gompieno re ka nna ra se ka ra tlhoka go fudugela kwa dinageng di sele gore re bolelele batho ba dipuo tsotlhe dikgang tse di molemo. Mo dingwageng tsa bosheng jaana, go goroga ga dimilione tsa batshabi le batho ba ba tswang kwa dinageng di sele ba ba tlang mo dinageng tse di tlhabologileng go dirile gore go nne le ditlhotshwana tse dintsi tsa batho ba ba tswang kwa dinageng di sele ba ba buang dipuo tse dintsi tse di farologaneng. Ka sekai, kwa Paris, kwa Fora, go buiwa dipuo di ka nna 100 tse di farologaneng. Kwa Toronto, kwa Canada, go buiwa di le 125; mme kwa Lontone, kwa Engelane, go buiwa dipuo tse di fetang 300 tsa dinaga di sele! E re ka go na le batho ba dinaga di sele mo tshimong ya diphuthego tse dintsi, seno se bula “kgoro e kgolo” e e re nayang ditshiamelo tse dingwe tsa gore re rerele batho ba ditšhaba tsotlhe dikgang tse di molemo.—1 Bakorintha 16:9.